Nový Svet

Nový Svet (o názvoch pozri nižšie) je obec na Slovensku v okrese Senec. V obci sa nachádza zvonica a pamätník SNP. V rokoch 1938 - 1945 patrila obec horthyovskému Maďarsku.

Názvy 
Doložené názvy sú: 
slovenský: Nový Svet (1808 [ako Nowý Swet], 1925 a neskôr), Kriňpusta (1925)
nemecké: Neue Welt (1806 a neskôr napr. 1839, 1869, 1889, 1934), Neuwelt (1808, 1839)
maďarské:  Újvilág (1927 a neskôr), ?Újvilágmajor (pozri nižšie), Kerénypuszta (1902 a neskôr napr. 1913, 1927), Kerény (1808, 1865, 1925), Körény (1808)

V práci Pelikán 1925 sú názvy Kerény (Kriňpusta) a Nový Svet uvedené ako dve rôzne časti Senca.

Novšie sa niekedy uvádza maďarský názov Újvilágmajor, ale tu možno ide o omyl, lebo tak sa oficiálne v roku 1913  volala časť Šale (a takisto to bol kedysi názov územia pri Szombathely). 

Zdroje tejto kapitoly: staremapy.sk (mapy Vojenské mapovanie 2 a 3, Senec 1938, Topografická 25000 1955) A Magyar Szent Korona Országainak Helységnévtára 1913 A Magyar Szent Korona Országainak Helységnévtára 1907 (tu sa zdá sa osada vôbec neuvádza)Statistický lexikon obcí v republike Československej, 1927 

Dejiny 
Do začiatku 20. storočia sa ako Nový Svet označovala osada/dvor, ktorej poloha bola oveľa južnejšie než dnes. Na mape v roku 1839 je pri tomto dvore uvedená značka W.H., t.j. Wirt(h)shaus (čo znamená hotel či pohostinstvo ). Prvá písomná zmienka je z roku 1806 (Neue Welt). Najstaršie písomné záznamy o osídlení sú z roku 1871. V roku 1924 tu vznikla kolónia presídlencov zo stredného Slovenska a Moravy. V roku 1946 sa prisťahovali ďalší obyvatelia zo Kšinnej a okolitých obcí. Do roku 1960 bol Nový Svet súčasťou obce Senec, potom bol súčasťou obce Reca a od roku 2002 je Nový Svet samostatnou obcou. 

 Referencie 

 Iné projekty 

 Externé odkazy 



Kategória:Obce okresu Senec